alexandrainst/scandi-wiki huggingface dataset:
Henan (Huangnan)

Henan (kinesisk: 河南蒙古族自治县; pinyin: Hénán měnggǔzú Zìzhìxiàn, tibetansk: རྨ་ལྷོ་སོག་རིགས་རང་སྐྱོང་ཁུལ་, wylie: rma-lho sog-rigs rang-skyong-khul) er et autonomt fylke for mongoler i det autonome prefektur Huangnan i provinsen Qinghai i Folkerepublikken Kina. 

Befolkningen var på  innbyggere i 1999.

Administrative enheter
Henan består av en storkommune og fem kommuner:
Storkommunen Yêgainnyin (优干宁镇 Youganning zhen), nord i Henan, fylkets administrative sentrum, 1.315,35 km², ca. 8.000 innbyggere, består av ni gjeterenheter (牧委会);
Kommunen Sêrlung (赛尔龙乡 Sai’erlong zhen), øst i Henan, 1.036 km², ca. 4.000 innbyggere, består av fem gjeterenheter;
Kommunen Nyimta (宁木特乡 Ningmute zhen), vest i Henan, 2.090,6 km², ca. 8.000 innbyggere, består av elleve gjeterenheter;
Kommunen Toyêma (托叶玛乡 Tuoyema zhen), midt i Henan, 856,1 km², ca. 4.000 innbyggere, består av sekhs landsbyenheter (村委会);
Kommunen Dosum (多松乡 Duosong zhen), sørvest i Henan, 577,9 km², ca. 3.000 innbyggere, består av tre gjeterenheter;
Kommunen Kosag (柯生乡 Kesheng zhen), sørøst i Henan, 1.121,5 km², ca. 3.000 innbyggere, består av fire gjeterenheter.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker 
 Lokalregjeringens hjemmesider 

Autonome fylker i Qinghai
Zhidoi

Zhidoi eller Dritö (kinesisk: 治多县 ; pinyin : Zhìduō Xiàn) er et fylke i det autonome prefektur Yushu i provinsen Qinghai i Folkerepublikken Kina. 

Befolkningen var på  innbyggere i 1999.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Kham. Vol. 2 – The Yushu Part of Kham, Bangkok 2005 ISBN 974-480-049-6

Eksterne lenker 
 Informasjonsside

Zhidoi
Kham
Huzhu

Huzhu (kinesisk: 互助土族自治县 ; pinyin: Hùzhù tǔzú Zìzhìxiàn) er et autonomt fylke for tufolket i prefekturet Haidong i provinsen Qinghai i Folkerepublikken Kina. 

Befolkningen var på  innbyggere i 1999.

Folketallet i de større byer i 2000 var.
 Weiyuan  innbyggere 
 Wushi  innbyggere

Kulturminner
Klosteret Chusang Gompa () ble i 2006 oppført på Folkerepublikken Kinas liste over kulturminner.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker 
 Informasjonsside 
 Chubsang Gompa 

Autonome fylker i Qinghai
Amdo
Zêkog

Zêkog (kinesisk: 泽库县; pinyin: Zékù Xiàn) er et fylke i det autonome prefektur Huangnan i provinsen Qinghai i Folkerepublikken Kina. 

Befolkningen var på  innbyggere i 1999.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker
 Lokalregjeringens sider
 Informasjonsside 

Zekog
Zekog
Menyuan

Menyuan (kinesisk: 门源回族自治县; pinyin: Ményuán huízú Zìzhìxiàn) er et autonomt fylke for huikinesere i det autonome prefektur Haibei i provinsen Qinghai i Folkerepublikken Kina. 

Befolkningen var på  innbyggere i 1999.

Byen Haomen hadde  innbyggere i 2000.

Referanser

Litteratur 
 Andreas Gruschke: The Cultural Monuments of Tibet’s Outer Provinces: Amdo – Volume 1. The Qinghai Part of Amdo, White Lotus Press, Bangkok 2001. 
 Tsering Shakya: The Dragon in the Land of Snows. A History of Modern Tibet Since 1947, London 1999, ISBN 0-14-019615-3

Eksterne lenker 
 Lokalregjeringens hjemmesider 

Menyuan
Hop holdeplass

Hop holdeplass er en bybane-holdeplass på Bybanen i Bergen. Holdeplassen ligger i Fana bydel, og åpnet 22. juni 2010 sammen med resten av holdeplassene på Bybanen.

Hop er et boligstrøk. Edvard Griegs hjem Troldhaugen som nå er museum ligger 2,5 km unna holdeplassen. Bydelstyret i Fana vedtok i desember 2008 navnet Troldhaugen på holdeplassen, men dette ble senere overprøvet. Bygningen til Hop stasjon på den nedlagte Vossebanen ligger i nærheten.

Eksterne lenker 
 

Stasjoner på Bybanen i Bergen
Fana
Jernbanestasjoner åpnet i 2010
2010 i Norge
Overhoffmesterinne

Overhoffmesterinne er en stilling ved hoffet i europeiske kongehus. Overhoffmesterinnen er den høyest rangerte blant hoffets kvinnelige medarbeidere og har funksjon som «visevertinne». Oppgavene består i å avlaste og hjelpe dronningen ved offisielle arrangementer, og ivareta vertinnepliktene i offisiell seremoniell- og selskapelig sammenheng der kongefamiliens kvinnelige medlemmer er forhindret fra å være til stede.

Norges overhoffmesterinner

 1817–1845 : Karen Wedel-Jarlsberg 
 1846–1859 : Fanny Løvenskiold 
 1859–1871 : Juliane Cathrine Wilhelmine Wedel Jarlsberg  
 1873–1887 : Alette Due 
 1887–1905 : Elise Løvenskiold
 1906–1925 : Marie Magdalena Rustad 
 1925–1927 : Emma Heiberg Stang
 1927–1955 : Borghild Anker
 1958–1985 : Else Werring
 1985– : Ingegjerd Stuart

Eksterne lenker
 Kongehusets side med omtale av stillingen

Historiske beskjeftigelser
Overhoffmesterinner
Sohar kraftverk

Sohar kraftverk er et kombinert gasskraftverk og oljekraftverk i Batinah i Oman. Det har en installert produksjonskapasitet på 585 MW, fordelt på 3+1 turbiner. Anlegget ble påbegynt omkring 2005, og stod ferdig i 2007. Brenselkilden er fyringsolje eller naturgass. Utstyret er levert av bl.a Siemens og Alstom. Operatørselskapet er Sohar Power. Anlegget støtter bl.a et avsaltingsanlegg.

Eksterne lenker
 IndustCards – «Gas Turbine and Combined-Cycle Power Plants in Oman».

Varmekraftverk i Oman
Gasskraftverk i Oman
Oljekraftverk i Oman
The Mining Journal

The Mining Journal er den markedsdominerende dagsavisa i Marquette og Upper Peninsula (Michigans øvre halvøy) i delstaten Michigan i USA. 

Likt de fleste markedsdominerende aviser, er The Mining Journal en sjudagers morgenavis. Avisa blir distribuert over et stort område da Marquette er den største byen i en betydelig radius i alle retninger. The Mining Journal kan fåes i hele Upper Peninsula og har kontorer i flere byer på Michigans øvre halvøy.

Aviser i USA
Næringsliv i Michigan
Aviser etablert i 1841
1841 i USA
Kultur i Michigan
Jeanine Deckers

Sœur Sourire / Soeur Sourire, eller The Singing Nun, egentlig Jeanine Deckers (født 17. oktober 1933 i Wavre i Belgia, død 29. mars 1985) var en belgisk ordenssøster tilhørende dominikanerordenen, som sang inn en sang Dominique, som plutselig gikk inn på topplistene i USA i 1963. Sangen handlet om ordenens stifter, Dominikus Guzman.

Hun opptrådte under navnet Soeur Sourire. I 1966 ble det laget en film med henne som tema, The Singing Nun.

Referanser

Eksterne lenker 
 
 
 
 Soeur Sourire
 Soeur Sourire Die singende Nonne

Belgiske sangere
Medlemmer av Dominikanerordenen
Katolske ordenssøstre og nonner
Personer fra Wavre
Knut Hjeltnes (arkitekt)


For diskoskasteren og kulestøteren med samme navn, se Knut Hjeltnes.

Knut Hjeltnes (født 6. mars 1961 i Ås i Akershus) er en norsk arkitekt med egen praksis ved Majorstuen i Oslo som arbeider i en fri modernistisk stil. Hjeltnes er også ansatt som professor ved Arkitekthøgskolen i Oslo og har vunnet flere arkitektpriser.

Hjeltnes studerte arkitektur ved Norges tekniske høgskole (NTH) fra 1980 til 1986, og arbeidet deretter hos arkitektene Frithjof Stoud Platou, 4B Arkitekter og Kristin Jarmund. Han arbeidet deretter som lærer ved Arkitekthøgskolen i Oslo (AHO) fra 1988, hvor han senere også ble førsteamanuensis og professor (fra 2003).

Han har blant annet blitt tildelt Sundts premie to ganger, henholdsvis for perioden 1993–1994 og 1999–2000, samt både Treprisen og Murverksprisen i september 2004. Hjeltnes har også blitt tildelt Norsk Forms pris til unge formgivere i 1993 samt Houens fonds diplom sammen med Haga & Grov og Ivar Egge i 2000.

Utvalgt virke 
 Enebolig i Måltrostveien 13b i Oslo, oppført i pusset Leca (1989).
 Tilbygg til sveitserhus i Tonsenveien 25 i Oslo (1994).
 Enebolig i Dronninghavnveien 5a på Bygdøy i Oslo (2000).
 Boligblokk i Bekkelagsveien 9b i Oslo (2000). Med denne nominert til «European Mies van der Rohe Award» i 2001.
 Nordisk kunstnarsenter Dalsåsen i Dale i Sunnfjord sammen med Haga & Grov og Ivar Egge (2000).
 Enebolig i Skogveien i Bærum i 2003.
 Enebolig på Rykkinn i Bærum i 2004.
 Kårbolig på Rennesøy i Rogaland i 2005.
 Enebolig i Øvre Smestadvei i Oslo i 2007.
 Enebolig i Holmsåsen i Oslo i 2009.
 Linge fergekai, Sunnmøre i 2010.

Referanser

Litteratur

Eksterne lenker 

 Hjeltnes.as – Nettsidene til Knut Hjeltnes AS Sivilarkitekter
 SNL.no – Oppføring av Knut Hjeltnes hos Store norske leksikon

Norske arkitekter
Norske arkitekturprofessorer
Houens fonds diplom
Sundts premie
Personer fra Ås kommune
Fødsler i 1961
Murverksprisen

Murverksprisen er en norsk arkitekturpris som ble opprettet i 1979 av selskapet AS Norsk Leca for å stimulere og utvikle bruken av murverk i norsk byggevirksomhet. Prisen ble tidligere utdelt i regi av Mur-Sentret og deles i dag ut av Norsk murforum. Prisen går til byggverk i Norge med fremragende arkitektur i tegl- eller blokkmurverk der murverket også er anvendt på en håndverksmessig og teknisk god måte. I tillegg til arkitekten blir også murmester fremhevet. Prisvinneren mottar en plakett som kan monteres på bygningen, i tillegg til at de involverte parter mottar et diplom. Prisen deles vanligvis ut på Norsk murdag.

Sekretariatet er hos Norsk murforum i Oslo og juryen består av fem personer, hvorav tre er oppnevnt av Norsk murforum og to personer fra Norske arkitekters landsforbund (NAL).

Prismottakere

2021: Wesselkvartalet ved Vigsnæs+Kosberg++ Arkitekter
2020: Pilestredet 77/79 ved Reiulf Ramstad Arkitekter
2016: Boliger i Furulundsveien 1 ved R21 Arkitekter
2015: Enebolig Bøe-Møller, Bærum, ved arkitekt Knut Hjeltnes
2014: Villa Gjensyn i Asker ved arkitekt Kjell Dybedal
2013: MVRDV og DARK Arkitekter for DNBs nybygg i Bjørvika.
2012: Bengt Espen Knutsen for Villa Grimnes i Voksenåsen, Oslo.
2011: Jarmund/Vigsnæs AS Arkitekter – For Forsvarets nye ledelsesbygg på Akershus festning
2007: Sivilarkitekt Einar Dahle – For sitt forfatterskap og tyve års innsats for murbransjen.
2004: Lunde & Løvseth Arkitekter AS – For Høgskolen i Agder.
2004: Knut Hjeltnes – For Villa Kleven/Styrmoe i Skogveien 122 i Stabekk.
2000: Sivilarkitekt Harald Hille – For sitt forfatterskap.
2000: Sivilarkitekt Bengt Espen Knutsen – For sitt forfatterskap.
2000: Sivilarkitektene Kjell Lund og Nils Slaatto – For sine forfatterskap.
2000: Sivilingeniør Finn E. Madsø – For utvikling av det moderne bærende murverk.
1999: Nils Henrik Eggen Arkitektkontor AS – For nybygget ved Erkebispegården i Trondheim.
1997: Sivilarkitekt Sverre Fehn – For sitt forfatterskap.
1996: Arne Åmland og Terje Høgenhaug i samarbeid med Hovde Prosjektering – For Åmot kirke i Modum.
1993: LPO arkitekter AS – For Oslo Spektrum.
1993: Lund Hagem Arkitekter AS – For Villa Benvold i Oslo.
1988: Kari Nissen Brodtkorb – For sitt forfatterskap.
1985: Murmester Rolf Holm AS – For sin innsats for murbransjen og murerfaget.
1982: Murernes Union – For godt håndverk i anledning deres 100-årsjubileum.
1980: Professor og bygningsingeniør Sven D. Svendsen ved NTH – For sin innsats for murbransjen og murerfaget.
1979: Eliassen & Lambertz-Nilssen Arkitekter AS – For sitt forfatterskap.

Referanser

Litteratur

Eksterne lenker 
 Arkitektur.no – Oversikt over prisvinnere hos Norske arkitekters landsforbund
 https://www.murforum.no

Arkitekturpriser
Arkitektur i Norge
Norske priser
Utmerkelser etablert i 1979
Massacre (band)

Massacre er et amerikansk death metal-band. Bandet ble startet av Allen West og Bill Andrews. De fikk også med vokalist Kam Lee.

Historie 

Bandet ble startet i 1983, og de tre guttene som var med fra starten av fikk nå med Rick Rozz. De la ned og gjenoppstartet bandet flere ganger. De utga sitt debut-album From Beyond i 1991, og utga også en EP året etter. Etter dette ga igjen bandet opp, og la ned bandet. Rozz startet opp bandet igjen i 1993, og de ga nå ut albumet Promise i 1996. Albumet ble dårlig mottatt. Derfor bestemte bandet seg for å legge spillingen ned for godt.

Massacre har bestemt seg for å turnere sammen igjen i 23 europeiske konserter, men de sier at dette ikke er snakk om noen ny gjenoppstart.

Medlemmer

Nåværende medlemmer
 Kam Lee – vokal
 Steve Swanson – gitar
 Terry Butler – bass
 Sam Williams – gitar
 Curtis Beeson – trommer

Tidligere medlemmer
 Michael Borders – bass
 Bill Andrews – trommer
 Pete Sison – bass
 Syrus Peters -trommer
 Allen West – gitar
 Joe Cangelosi – trommer
 Rick Rozz – gitar
 Rob Goodwin – gitar
 Butch Gonzales – bass
 Walt Thrashler – seksjonsgitar
 J. P. Chartier – gitar

Diskografi 
 Aggressive Tyrant (Demo -1986)
 Chamber of Ages (Demo – 1986)
 Infestation of Death (Demo -1986)
 Second Coming (demo) (Demo – 1990)
 From Beyond (LP – 1991)
 Inhuman Condition (EP – 1992)
 Promise (LP – 1996)

Death metal-band fra USA
Band etablert i 1984
Ben Folds

Benjamin Scott «Ben» Folds (født 12. september 1966 i Nord-Carolina) er en amerikansk låtskriver, multi-instrumentalist og tidligere lead i alternativ rock-bandet Ben Folds Five.

Diskografi  
 1995:  Ben Folds Five
 1997: Whatever and Ever Amen
 1999: The Unauthorized Biography of Reinhold Messner
 2001: Rockin' the Suburbs
 2005: Songs for Silverman
 2008: Way to Normal

Referanser

Eksterne lenker   
 
 
 
 

Låtskrivere fra USA
Sangere fra USA
Pianister fra USA
Personer fra Winston-Salem
Jacob Langebek

Jacob Langebek (født 23. januar 1710, død 16. august 1775) var en dansk gehejmearkivar og historiker.

Langebek stiftet Det kongelige danske Selskab for Fædrelandets Historie og Sprog i 1745. Han redigerte selskapets  historiske kildesamling Danske Magazin (6 kvartalsbind, 1745–53).

Referanser

Eksterne lenker 
 Dansk biografisk leksikon

Danske arkivarer
Danske historikere
Danske sakprosaforfattere
Medlemmer av Kungliga Vetenskapsakademien
Medlemmer av Det Kongelige Danske Videnskabernes Selskab
Medlemmer av Det kongelige danske Selskab for Fædrelandets Historie
Personer fra Thisted kommune
Fride på skipet

Fride på skipet er en norsk dokumentarserie for barn og ungdom produsert av TV Inter. Serien gikk på som Barne-TV på NRK Super våren 2010. I serien følges åtte år gamle Fride Tvedt som er på tokt med sykehusskipet MS «Africa Mercy» som seiler langs Afrikas vestkyst i humanitær tjeneste for den kristne organisasjonen Mercy Ships. Frides far er tannlege og mor er sykepleier. Frides bror på tolv år og søster på fjorten år er også med. 

Over ti episoder vises Frides spesielle liv gjennom hendelser ombord på skipet og på turer på land med familien. Hver episode slutter med en leggesekvens før Fride slår på lyset og skriver en hilsen til bestemor som bor i Norge. Serien fikk gode seertall og ble blant de mest populære innslagene i Barne-TV i perioden serien gikk, med 186 000 seere og 80 % oppslutning. Den figurerte også som det mest sette programmet på NRK Supers nett-TV.

Serien har også blitt vist på nederlandske KRO 1.

Referanser

Eksterne lenker 
Serien på NRK Nett-TV

NRK Barne-TV
Norske TV-serier fra 2010-årene
Norske barneprogrammer på TV
TV-produksjoner på NRK
Kronisk venøst leggsår

Kronisk venøst leggsår (latin: Ulcus cruris venosum) er en sykdom der man med objektiv metodikk kan påvise venøs dysfunksjon, hvor ingen andre årsaker foreligger. Vanlige årsaker er venøs insuffiens, immobiltet, lav aktivitet eller røyking.

Symptomer
Ødem i underekstremitetene, tyngdefølelse i beina, som blir lettere ved å legge dem høyt, misfarging av huden i ankelregionen, lipodermatosklerose, atrophie blanche, tørr og flassende hud, eksem, hudatrofi.

Lokalisasjon: I området rundt malleolene, ofte medialt. De er ofte solitære.

Sykdommer
Jegeredderkopper

Se systematisk inndeling

Jegeredderkopper, Sparassidae, er en gruppe (familie) av edderkopper som tilhører undergruppen Entelegynae i gruppen Araneomorphae. De store, brune edderkoppene som av og til kommer inn til landet med bananer og annet frukt tilhører gjerne denne familien.

Utseende 

De fleste er store til meget store, langbeinte, ofte brune arter. Kroppen er tilsynelatende hårløs. Smaragdedderkopp (Micrommata virescens) er den eneste arten som forkommer utendørs i Norge, er umiskjennelig: hunnen er gressgrønn (eneste norske edderkopp bortsett fra hjulspinnere med denne fargen), hannen er olivengrønn, bakkroppen rød med to gule striper. Øynene står på to rader med fire i hver, og har gjerne en lys ring rundt hvert øye. De lange beina krummer alle forover, de to fremste parene er lengre enn de to bakerste.

Levevis 
De er nattaktive jegere som ikke bygger fangstnett. Noen av artene kommer ofte inn i hus, andre blir ofte importert til Europa med bananklaser. Noen arter har blitt spredt over store deler av verden med handelsvarer. De er ikke farlige for mennesker selv om bittet til de store artene kan være noe smertefullt og muligens forårsake forbigående opphovning, kvalme og svimmelhet. Imidlertid kan de ligne på de svært farlige, søramerikanske edderkoppene i slekten Phoneutria (Ctenidae).

Disse edderkoppene jakter på insekter, for eksempel kakerlakker, og regnes derfor å være nyttige. De store artene kan også ta små øgler. De kan bevege seg svært raskt i en mellomting mellom hopp og løping. De beveger seg lett både fremover, bakover og til sidene og er derfor vanskelige å fange.

Hunnene vokter over eggene sine som de gjerne bærer med seg i en sekk av silke, og er da svært aggressive.

Utbredelse 
Familien er utbredt i alle verdensdeler, men mest i tropiske og subtropiske områder. Særlig er det mange arter i Australia.

Systematisk inndeling / europeiske arter 

Familien blir delt inn i over 80 slekter, bare de som forekommer i Europa er nevnt under.

 Klasse edderkoppdyr, Arachnida
 Orden edderkopper, Araneae
 Underorden Opisthothelae 
 Gruppe araneomorfe edderkopper, Araneomorphae
 Gruppe Neocribellata
 Gruppe Entelegynae
 Gruppe Dionycha
 Familie jegeredderkopper, Sparassidae Bertkau, 1872 (= Heteropodidae, Eusparassidae)
 Slekten Cerbalus Simon, 1897 – 2 arter i Europa
 Slekten Eusparassus Simon, 1903 – 3 arter i Europa
 Slekten Heteropoda Latreille, 1804 – 4 arter i Europa
 Slekten Micrommata Latreille, 1804 – 7 arter i Europa. I Norge:
 smaragdedderkopp, Micrommata virescens (Clerck, 1757)
 Slekten Olios Walckenaer, 1837 – 5 arter i Europa
 Slekten Tychicus Simon, 1880 – én art i Europa

Referanser

Litteratur 
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5

Eksterne lenker 
 
 Jørgen Lissner: Europas og Grønlands edderkopper. Med foto av europeiske arter
 Edderkoppkroken - Sparassidae. Med bilder av norske arter
 Om australske arter, med bilder
 Bildegalleri over nordamerikanske arter
 Fauna Europaea, utbredelsesdatabase over europeiske dyr

Edderkopper
Dyr formelt beskrevet i 1872
Ei gave tæll deg

Ei gave tæll deg er et musikkalbum utgitt av Dænsebændet den 28. juni 2001.

Sporliste

 «Gode minner frå et nedlagt gartneri»
 «Tæll lykke med dagen din»
 «Wa-babalooba»
 «Så fint du tok deg en liten tur»
 «På et fjell nord i landet»
 «Stuttstubben»
 «Ei gave tæll deg»
 «Løgn og fænteri»
 «Du har fått din egen plass i mitt hjerte»
 «Arbeskoloni'n»
 «Ælle mine drømmer»
 «Toner frå vår radio»
 «Å Mari»
 «Hælsing Dænsebændet»

Eksterne lenker 

Musikkalbum fra 2001
Dænsebændet-album
Gøy på landet (musikkalbum)

Gøy på landet er et musikkalbum av Dænsebændet, utgitt i 2000. Musikkgruppen ble med denne platen nominert til Spellemannprisen 2000 i klassen danseorkester.

Sporliste

 «I mitt slager-atelier»
 «Ei boble frå '64»
 «Nøkkelen»
 «Du er det beste som har hendt meg»
 «Hauger'n»
 «Ei natt på stranda»
 «Snertingdalens vakreste rose»
 «Helgepappa»
 «21 dager»
 «Hembrent og Villa-Farris»
 «Vil du gifte deg med meg»
 «Inni meg så er je den såmmå»
 «Per og'n Pål og'n Severin»
 «Jinta som gav meg spellemænnsro»

Referanser 

Musikkalbum fra 2000
Dænsebændet-album
Julian Tenison Woods

Julian Edmund Tenison Woods (født 15. november 1832 i London, død 7. oktober 1889 på St Vincent's Hospital i Sydney) var en engelsk katolsk prest, geolog og skolemann som hadde sitt virke i Australia.

Woods ble født i London, men dro etterhvert til Australia. Der ble han ordinert til prestetjeneste i 1857, og ble plassert i Penola. Der publiserte han sin første bok, Geological Observations in South Australia som kom i 1862, og i 1866 grunnla han ordenen Sisters of St Joseph of the Sacred Heart sammen med Mary MacKillop.

I 1867 ble han ansvarlig for de katolske skolene i bispedømmet, og jobbet direkte under biskop Laurence Bonaventure Sheil. Han var redaktør for flere tidsskrifter, hvorav minst ett var kime til krangel innad i bispedømmet. Han ble forflyttet i 1871, og jobbet fram til 1883 flere steder i Australia. I denne perioden grunnla han også ordenen Sisters of Perpetual Adoration og kom i en uløselig konflikt med Mary MacKillop.

Som prest var Woods kontroversiell, mye på grunn av sine åpne holdninger til guddommelige visjoner.

Woods var aktiv som naturvitenskapsmann, og bidro med forskning innen geologi, paleontologi og zoologi. Han hadde over 150 utgivelser om disse fagene, og fikk flere utmerkelser og medlemskap i forskerforeninger.

Woods døde 7. oktober 1889.

Referanser

Eksterne lenker 
 Biografi i Australian Dictionary of Biography

Engelske katolske prester
Engelske geologer
Paleontologer
Britiske zoologer
Personer fra London
Fødsler i 1832
Dødsfall i 1889
Ngumba

Ngumba eller kwasio er et nordvestlig bantuspråk i nigerkongo-familien som snakkes i Kamerun og Ekvatorial-Guinea av totalt 17 500 mennesker, hvorav 9000 bor i Kamerun og resta i Ekvatorial-Guinea. Som de fleste andre språk i Afrika sør for Sahara er det et tonespråk, og i likhet med bantuspråka og mange andre nigerkongo-språk har det et nominalklassesystem.

Referanser 

Bantuspråk
Språk i Ekvatorial-Guinea
Språk i Kamerun
Harel Skaat

Harel Skaat  (hebraisk: הראל סקעת) (født 8. august 1981 i Kfar Sava i Israel) er en israelsk sanger og låtskriver. Han representerte Israel i Eurovision Song Contest 2010 med låten «Milim».

Bakgrunn 
Skaat har sunget fra barndommen av, men ble for alvor kjent da han kom på andreplass i den israelske talentkonkurransen Kokhav Nolad i 2004.

I 2010 ble Harel Skaat valgt ut til å representere Israel i Eurovision Song Contest, som dette året ble arrangert i Telenor Arena på Fornebu i Norge. Han deltok med låten «Milim» (hebraisk: מילים), som på norsk kan oversettes til ord. 

Skaat startet som nummer tre i semifinale 2 torsdag 27. mai og ble en av de ti finalistene til finalen 29. mai. Før finalen var han regnet blant de største favorittene til å vinne. I finalen fikk «Milim» 5 poeng fra Norge og til sammen 71 poeng, noe som ga Israel en plass nummer 14 av i alt 25 bidrag.

Referanser

Eksterne lenker 
 
 
 

 
 
 
 

Israelske sangere
Deltakere i Eurovision Song Contest 2010